MT Il-Ġurnal Uffiċjali tal-Unjoni Ewropea C 37/13

Informazzjoni fil-qosor ikkomunikata mill-Istati Membri dwar għajnuniet mill-Istat mogħtija skont ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat- Trattat tal-KE għall-għajnuniet mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

2011/C 37/08

Għajnuna Nru: XA 69/10

Stati Membri: Ir-Renju ta' Spanja

Reġjun: Comunidad Autónoma de Canarias

Titolu tal-iskema ta' għajnuna jew isem l-impriża li tirċievi l-għajnuna individwali: Ayudas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010, previstas en el artículo 6, del Decreto no 12/2010, a excepción de las relativas a la reparación de daños en infraestructuras de industrialización y comercialización de productos agrícolas de las entidades comercializadoras (apartado 4 del artículo 6) que se acogen al Reglamento (CE) no 1998/2006, «de mínimis»

Bażi legali: Artículo 6 del Decreto Territorial no 12/2010, de 4 de febrero, de ayudas y medidas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010 (B.O.C. no 26 de 9 de febrero de 2010), a excepción de las destinadas a la reparación de daños en infraestructuras de industrialización y comercialización de productos agrícolas de las entidades comercializadoras que se acogen como ya se ha señalado al Reglamento (CE) no 1998/2006, «de mínimis».

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: Erba' mitt elf euro (EUR 400 000)

Intensità massima tal-għajnuna: Skont kif stabbilit fl-Artikolu 6, tad-Digriet Nru 12/2010 tal-4 ta' Frar 2010 msemmi hawn fuq, l-ammont tal-għajnuna jista' jilħaq sa 90 % tal-ħsarat imġarrba. L-ammont ta' ħsarat jiġi stabbilit skont l-Artikolu 6, il-paragrafu 6(d) tad-Digriet imsemmi, permezz ta' rapport tal-ħsarat imħejji mis-servizz kompetenti u rilevanti tal-Kunsill tal-Gżejjer. Madankollu dan l-ammont fl-ebda każ ma għandu jaqbeż id-differenza bejn il-valur tal-ħsara mġarrba u l-ammont ta' għajnuniet oħrajn jew ta' kumpens kompattibli jew kumplimentari li setgħu ngħataw għall-istess għan minn Amministrazzjonijiet, organizzazzjonijiet pubbliċi nazzjonali jew internazzjonali jew kwanlunkwe entità ffinanzjata minn fondi pubbliċi jew privati, jew minn poloz tal-assigurazzjoni.

Fil-każ ta' għajnuniet għal ħsarat lill-mezzi tal-produzzjoni u lill-infrastruttura fis-settur agrikolu, provduti fl-Artikolu 6, paragrafu 4 tad-Digriet Nru 12/2010 tal-4 ta' Frar 2010, il-valur tal-ħsara għandu jiġi kkalkulat billi jiġi applikat perċentwal tal-ħsara vvalutata minn nefqa approvata mid-Direttorat Ġenerali tal-Agrikulutra abbażi tal-moduli stabbiliti għal dan il-għan.

Madankollu, fil-każ li l-bidwi jew min irabbi l-bhejjem ma jkollux polza tal-assigurazzjoni li tkopri, mill-inqas, 50 % tal-medja tal-produzzjoni annwali tiegħu, skont kif stabbilit fil-paragrafu 8 tal-Artikolu 11 tar-Regolament tal-Kummissjoni (KE) Nru 1857/2006 tal-15 ta’ Diċembru 2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta’ daqs medju attivi fil-produzzjoni ta’ prodotti agrikoli, dan il-kumpens jitnaqqas għal 50 %.

Bl-istess mod, fil-każ li l-ammont tal-għajnuna disponibbli ma jkunx biżżejjed għall-applikanti kollha, il-perċentwal ta' finanzjament tal-għajnuna jista' jitnaqqas għall-applikanti kollha, sakemm jintuża l-fond disponibbli kollu.

Data tal-implimentazzjoni: Mid-data tad-dħul fis-seħħ tal-Artikolu 20 tar-Regolament tal-Kummissjoni (KE) Nru 1857/2006 tal-15 ta' Diċembru 2006, f'konformità mad-disa' dispożizzjoni addizzjonali tad-Digriet Nru 12/2010 tad-4 ta' Frar 2010 li jiffissa kundizzjoni ta' sospensjoni ta' għajnuniet irregolati bl-Artikolu 6 tad-Digriet imsemmi, minbarra dawk maħsuba għat-tiswija ta' ħsarat fl-infrastruttura tal-industrijalizzazzjoni u l-kummerċjalizzazzjoni tal-prodotti agrikoli ta' intrapriżi kummerċjali, (il-paragrafu 5, tal-Artikolu 6, tad-Digriet Nru 167/2009), li huwa eliġibbli skont ir-Regolament tal-Kummissjoni (KE) Nru 1998/2006 tal-15 ta’ Diċembru 2006 dwar l-applikazzjoni tal-Artikoli 87 u 88 tat-Trattat dwar l-għajnuna de minimis.

Tul ta' żmien tal-għajnuna individwali: Sal-31 ta' Diċembru 2010, jew sakemm jintuża l-fond maħsub għall-finanzjament tal-għajnuna msemmija (EUR 400 000)

Għan tal-għajnuna: L-għanijiet stabbiliti huma dawk elenkati fid-Digriet Nru 12/2010, u li huma skont kif stabbilit fl-Artikolu 11 tar-Regolament (KE) Nru 1857/2006 tal-Kummissjoni;

L-intensità grossa tal-għajnuna ma tistax taqbeż it-80 %, u d-90 % fiż-żoni żvantaġġati jew fiż-żoni indikati fl-Artikolu 36 (a), l-inċiżi i), ii) u iii) tar-Regolament (KE) Nru 1698/2005, kif speċifikati mill-Istati Membri skont l-Artikolu 50 u 94 ta' dak l-istess Regolament, tat-tnaqqis tad-dħul mill-bejgħ tal-prodott minħabba l-fenomeni klimatiċi ħżiena inkwistjoni. Sabiex jiġi kkalkulat dak it-tnaqqis mid-dħul, għandu jitnaqqas:

Mill-ammont massimu tat-telf eliġibbli għall-għajnuna skont il-paragrafu 1 għandu jitnaqqas:

Skont l-Artikolu 6 tad-Digriet Nru 12/2010, tal-25 ta' Frar 2010, se tingħata għajnuna bħala:

(a) Fl-azjendi tat-trobbija tal-bhejjem, it-telf imġarrab minħabba l-ħsarat li saru fuq il-meded ta’ art użati għat-trobbija tal-bhejjem, dejjem jekk l-annimali tal-azjendi msemmija jkunu koperti skont kwalunkwe dispożizzjoni tal-Pjan ta’ Assigurazzjoni Agrikola Kombinata.

(b) Ħsarat imġarrba minn produzzjonijiet agrikoli u tal-bhejjem, fejn fid-dati tal-inċident, il-perjodu tal-kuntratt tal-assigurazzjoni rilevanti kien għadu ma bediex, dejjem jekk il-kuntratt tal-assigurazzjoni jkun ġie ffirmat fis-sena tas-suq preċedenti.

(ċ) Fil-każ ta' produzzjonijiet agrikoli u tal-bhejjem li, fil-mument li fih saru l-ħsarat, kienu koperti minn polza tal-assigurazzjoni fis-seħħ koperta b'sistema ta' assigurazzjoni agrikola kombinata, dawn jiġu kkumpensati għal ħsarat li mhux koperti mis-sistema msemmija.

(d) Ħsarat imġarrba mill-produzzjonijiet agrikoli u tal-bhejjem li ma jkunux inklużi fil-pjan attwali ta’ assigurazzjoni agrikola kombinata, dejjem jekk dawn il-produzzjonijiet ma kienux garantiti minn forma oħra ta’ assigurazzjoni.

It-telf fl-azjendi tat-trobbija tal-bhejjem, ikkaġunat minħabba l-ħsara li saret fuq meded ta' art użati għal din l-attività, se jkun ikkumpensat permezz ta' ħlasijiet li jkopru l-ispejjeż straordinarji għall-għalf tal-annimali.

Biex jiġi kkalkulat l-ammont tal-kumpens għall-produzzjoni agrikola, għandu jitqies it-telf imġarrab ta’ produzzjoni mistennija għas-sena tas-suq ikkonċernata. Għal dan il-għan, fejn xieraq, se jitqiesu l-kundizzjonijiet u l-proċeduri stabbiliti fis-sistema ta’ assigurazzjoni agrikola.

L-għajnuna ppjanata għal produzzjonijiet agrikoli u tal-bhejjem se tingħata lis-sidien ta' azjendi agrikoli, li ġarrbu ħsarat ta' 30 % jew iktar fil-produzzjoni.

Settur jew setturi benefiċjarji:

— Fil-produzzjoni tal-bhejjem: mogħoż, fniek, tjur u naħal.

— Fil-produzzjoni veġetali: siġar tal-frott li jikbru fi klima moderata, subtropikali (banana, papaya, avocado …), dwieli, ħxejjex (patata) u pjanti ornamentali.

Isem u indirizz tal-awtorità li tagħti l-għajnuna:

Consejería de Agricultura, Ganadería, Pesca y Alimentación (Dirección General de Agricultura) Avda. José Manuel Guimerá, 10 Edificio de Servicios Múltiples II, Planta 3a 38071 Santa Cruz de Tenerife ESPAÑA

Indirizz tal-Internet: http://www.gobcan.es/agricultura/otros/reglamento_CE_pynes.htm

Informazzjoni oħra: —

Għajnuna Nru: XA 150/10

Stati Membri: Franza

Reġjun: Id-Dipartiment ta' Ain

Titolu tal-iskema ta' għajnuna jew isem l-impriża li tirċievi l-għajnuna individwali: Appui technique à l’amélioration des performances des filières (Ain)

Bażi legali: Articles L1511-2, L3231-2 et 3232-1 du code général des collectivités territoriales; délibération du Conseil général de l’Ain

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: EUR 440 000

Intensità massima tal-għajnuna: 80 %

Ir-rata ta' għajnuna se tkun skont it-tipi ta' azzjonijiet kif ġej:

50 % għal statuti ta' prassi tajba u għal appoġġ tekniku għal dawk il-produtturi li jrabbu bhejjem tal-ħalib

70 % għal appoġġ tekniku u titjib fil-produzzjoni standard (l-Artikolu 15)

80 % għal appoġġ tekniku għal titjib fil-produzzjoni ta' kwalità (l-Artikolu 14)

Data tal-implimentazzjoni: Minn meta jiġi ppubblikat in-numru ta’ reġistrazzjoni tat-talba għal eżenzjoni fuq is-sit tal-internet tad-Direttorat Ġenerali għall-Agrikoltura u l-Iżvilupp Rurali tal-Kummissjoni.

Tul ta' żmien tal-għajnuna individwali: Sa mhux aktar tard mill-31 ta' Diċembru 2013.

Għan tal-għajnuna: Il-miżura hija stipulata fl-Artikoli 14 u 15 tar-Regolament (KE) Nru 1857/2006 dwar l-“għajnuna għall-assistenza teknika fis-settur agrikolu”.

Dan il-programm ta' għajnuna għandu l-għan li jtejjeb il-produzzjoni agrikola ta' Ain, b'għajnuniet għal preparazzjoni ta' statuti ta' prassi tajba u b'għajnuniet għal assistenza teknika. Id-dipartiment jappoġġa l-assistenza għal dawk li jrabbu l-bhejjem, il-preparazzjoni tal-produtturi agrikoli għaċ-ċertifikazzjoni tad-Denominazzjoni Protetta tal-Oriġini, kif ukoll l-istabbiliment ta' standards ta' eċċellenza tad-dipartiment.

Appoġġ għall-istabbiliment ta' statuti ta' prassi tajba:

Ħidma inkoraġġanti u appoġġ tekniku huma meħtieġa biex il-produtturi li jrabbu l-bhejjem jikkonformaw mal-istatut nazzjonali ta' prassi tajba għat-trobbija tal-bhejjem. L-għan huwa ta' kampanji ta' sensibilizzazzjoni għal produtturi li jrabbu l-bhejjem, it-taħriġ u t-tmexxija ta' tim ta' nies tekniki esperti fuq prodotti tal-ħalib jew il-kontroll tal-kwalità tal-ħalib, u ta' gruppi ta' ħaddiema reġjonali u nazzjonali inkarigati mill-adattament ta' żviluppi, flimkien mat-tmexxija effiċjenti ta' dejta taż-żjarat tal-validazzjoni.

Appoġġ tekniku għal titjib fil-prestazzjoni: din l-għajnuna għandha l-għan li tappoġġa l-inizjattivi li jistgħu jkunu ta' diversi tipi.

għajnuna lil azjendi li jipproduċu prodotti DPO jew taħt marka appoġġata minn speċifikazzjoni, skont il-karatteristiċi speċjali identifikati,

għajnuna għal ħolqien ta' sistema teknika ta' referenza (u sistema ġenetika għal produtturi li jrabbu l-bhejjem), għal ġbir ta' dejta teknika u ekonomika fil-qafas ta’ sessjonijiet ta' taħriġ għal produtturi agrikoli, sabiex jkunu jistgħu jibbenefikaw mill-aħħar żvilppi tekniċi fis-setturi rispettivi tagħhom (baqar, nagħaġ, mogħoż, tjur, ħnieżer u trobbija taż, żwiemel, ortikultura, prodotti bijoloġiċi …),

għajnuna għal ħolqien ta' sistema ta' referenza għall-għalf, sabiex jiżdied il-potenzjal tal-għalf u jitnaqqas il-livell ta' skart nitroġenu fl-ambjent, permezz ta' analiżi infrared tal-urea. Ir-riżultati se jippermettu l-għoti ta' pariri tekniċi adattati għal għalf effiċjenti u bbilanċjat biex jiġu ottimizzati l-funzjonijiet diġestivi tar-ruminanti u l-produzzjoni tal-ħalib,

għajnuna speċifika għal minn irabbi l-bhejjem bil-għan li jinħoloq metodu sempliċi ta' monitoraġġ li jippermetti t-tnaqqis fiż-żmien tat-trobbija tal-erieħ għal sentejn (ara t-tabella ta' referenza), jiġi determinat il-livell ta' omega 3 fil-ħalib skont il-metodu tal-għalf li juża l-kejl infrared, flimkien ma' sistema ta' referenza, li tiġi ottimizzata t-tmexxija tal-mergħat sabiex jitnaqqsu l-ispejjeż tal-produzzjoni tal-ħalib (sessjonijiet ta' taħriġ fl-għelieqi ma' dawk li jrabbu l-bhejjem bil-ħsieb li huma jkomplu jxerrdu l-prassi tajba).

Is-servizzi proposti se jkunu intiżi:

għall-intrapriżi agrikoli li d-daqs tagħhom ma jaqbiżx dak tal-SMEs hekk kif dawn huma ddefiniti fil-liġi Komunitarja fl-Anness I għar-Regolament tal-Kummissjoni (KE) Nru 800/2008 tas-6 ta' Awwissu 2008,

għall-azjendi attivi fil-produzzjoni primarja tal-prodotti agrikoli,

għall-azjendi li mhumiex intrapriżi li jinsabu f'diffikultajiet skont it-tifsira tal-linji gwida Komunitarji dwar l-Għajnuniet mill-Istat għas-salvataġġ u r-ristrutturar tal-intrapriżi li jinsabu f'diffikultà (ĠU C 244, 1.10.2004).

Settur jew setturi benefiċjarji: Is-setturi agrikoli kollha fid-dipartiment (azjendi agrikoli SMEs)

Isem u indirizz tal-awtorità li tagħti l-għajnuna:

Monsieur le Président du Conseil général de l’Ain Direction de l’aménagement du territoire et de l’economie 45 avenue Alsace-Lorraine 01000 Bourg en Bresse FRANCE

Indirizz tal-Internet: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/b_ain_bue_a.t._ameliorperf_b2.doc

Informazzjoni oħra: —

Għajnuna Nru: XA 210/10

Stati Membri: L-Italja

Reġjun: It-territorju kollu tal-Italja

Titolu tal-iskema ta' għajnuna jew isem l-impriża li tirċievi l-għajnuna individwali: Concessione di un contributo per la partecipazione del giovane imprenditore agricolo (o di un proprio collaboratore) a forum per lo scambio di conoscenze tra imprese, a concorsi, mostre e fiere.

Bażi legali: Legge 15 dicembre 1998, n. 441, recante «Norme per la diffusione e la valorizzazione dell’imprenditoria in agricoltura».

Legge 27 dicembre 2006, n. 296 (legge finanziaria 2007), articolo 1, comma 1068 e comma 1074.

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: In-nefqa totali ppjanata hi EUR 400 000,00

Intensità massima tal-għajnuna: 100 % tal-ispejjeż eliġibbli

Data tal-implimentazzjoni: Mid-data tal-pubblikazzjoni tan-numru ta' identifikazzjoni tat-talba għal eżenzjoni pprovduta fuq is-sit elettroniku tad-Direttorat Ġenerali għall-Agrikoltura u l-Iżvilupp Rurali tal-Kummissjoni.

Tul ta' żmien tal-għajnuna individwali: L-għajnuna se tingħata sal-31 ta' Diċembru 2013.

Għan tal-għajnuna: L-għajnuna se tingħata biex tħeġġeġ lill-bdiewa u lill-ħaddiema tal-irziezet biex jieħdu sehem f'fora u jaqsmu l-għarfien bejn negozji, u f'kompetizzjonijiet, wirjiet u fieri, skont l-Artikolu 15(2)(d) tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3).

Settur jew setturi benefiċjarji: Il-bdiewa żgħażagħ

Isem u indirizz tal-awtorità li tagħti l-għajnuna:

Ministero delle politiche agricole alimentari e forestali Dipartimento delle politiche competitive del mondo rurale e della qualità Direzione generale della competitività per lo sviluppo rurale Via XX Settembre 20 00187 Roma RM ITALIA

Indirizz tal-Internet: http://www.politicheagricole.gov.it/SviluppoRurale/GiovaniAgricoltura/default.htm

Informazzjoni oħra: —